Angra do Heroísmo (okres)

Angra do Heroísmo („zátoka hrdinstva“) je okres (município) zaberajúci asi polovicu ostrova Terciera v Azorách s asi 35 065 obyvateľmi. Plochou relatívne veľmi malú časť tohto okresu (časť 4 obcí okresu) tvorí rovnomenné mesto s asi 10 200 obyvateľmi. 

Začiatky histórie mesta siahajú do 15. storočia, kedy mesto stálo na dôležitej križovatke lodných trás medzi Európou, Amerikou a Afrikou. Práve na tomto mieste, po návrate z objaviteľskej plavby do Indie v roku 1499, pochoval Vasco da Gama svojho brata Paula. V ranom 17. storočí sa prístave pravidelne zastavovali španielske flotily lodí naložené pokladmi na spiatočnej ceste z Ameriky do Európy.

Vďaka svojej historickej hodnote bolo v roku 1983 centrum mesta zapísané do zoznamu kultúrneho svetového dedičstva UNESCO Central Zone of the Town of Angra do Heroismo in the Azores..

 Partnerské mestá 
 Évora, Portugalsko
 Gilroy, Kalifornia, USA
 Gramado, Brazília
 Taunton, Massachusetts, USA
 Salvador, Brazília

 Referencie 

 Iné projekty 

 Externé odkazy 
 Oficiálna stránka 
 Stránka UNESCO

 Zdroj 

Kategória:Mestá v Portugalsku
Kategória:Okresy v Portugalsku
Kategória:Azory
Kategória:Lokality Svetového dedičstva v Portugalsku